DA Den Europæiske Unions Tidende C 159/3

Meddelelse fra Den Italienske Republiks Ministerium for økonomisk udvikling i henhold til artikel 3, stk. 2, litra b), i Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter

2013/C 159/03

Ministeriet for økonomisk udvikling meddeler, at selskabet Exploenergy Srl har indgivet en ansøgning om tilladelse til efterforskning efter kulbrinter med betegnelsen »Castiglione di Cervia« for et område, som er beliggende i regionen Emilia-Romagna, fortrinsvis i provinserne Ravenna og Forlì-Cesena, og afgrænses af længde- og breddekredse, hvis toppunkter angives ved følgende geografiske koordinater:

Toppunkt Vestlig længde (Monte Mario) Nordlig bredde A – 0°15′ 44°24′ B – 0°11′ 44°24′ C – 0°11′ 44°23′ D Skæringspunktet mellem breddegraden 44°23′ og kystlinjen ved lavvande E Skæringspunktet mellem kystlinjen ved lavvande og breddegraden 44°12′ F – 0°16′ 44°12′ G – 0°16′ 44°14′ H – 0°20′ 44°14′ I – 0°20′ 44°16′ L – 0°21′ 44°16′ M – 0°21′ 44°20′ N – 0°12′ 44°20′ O – 0°12′ 44°21′ P – 0°13′ 44°21′ Q – 0°13′ 44°22′ R – 0°14′ 44°22′ S – 0°14′ 44°23′ T – 0°15′ 44°23′

Fra toppunkt »D« til toppunkt »E« udgør kystlinjen ved lavvande den grænse, som ansøgningen om tilladelse vedrører.

Ovenstående koordinater er fastlagt ifølge Institut for Militærgeografis (Istituto Geografico Militare I.G.M.) nationale kortlægning — Kort over Italien i størrelsesordenen 1:100 000, blad nr. 89 og 100.

Ud fra denne beskrivelse af afgrænsningen udgør arealet 331,90 km2.

I henhold til nævnte direktiv, artikel 4 i lovdekret nr. 625 af 25. november 1996, ministerielt dekret af 4. marts 2011 og administrativt dekret af 22. marts 2011 offentliggør Ministeriet for økonomisk udvikling hermed en meddelelse, for at interesserede virksomheder kan indgive konkurrerende ansøgning om tilladelse til efterforskning efter kulbrinter på det område, som er afgrænset af ovenstående punkter og koordinater.

Den kompetente myndighed for udstedelse af den pågældende tilladelse til efterforskning er Ministeriet for økonomisk udvikling — Afdeling for Energi — Generaldirektorat for energi- og mineressourcerne.

Reglerne for udstedelse af udvindingsrettigheder er nærmere angivet i følgende retsforskrifter:

Lov nr. 613 af 21. juli 1967, lov nr. 9 af 9. januar 1991, lovdekret nr. 625 af 25. november 1996, ministerielt dekret af 4. marts 2011 og administrativt dekret af 22. marts 2011.

Fristen for indgivelse af ansøgninger er 3 måneder fra den dag, denne meddelelse offentliggøres i Den Europæiske Unions Tidende.

Ansøgninger, som indgives efter fristens udløb, vil ikke blive taget i betragtning.

Ansøgningerne sendes til følgende adresse:

Ministero dello Sviluppo Economico Dipartimento per l’Energia Direzione generale per le risorse minerarie ed energetiche Divisione VI Via Molise 2 00187 Roma RM ITALIA

Ansøgningen kan også indgives pr. e-mail, hvormed dokumentationsmateriale i elektronisk format sammen med en digital signatur for en befuldmægtiget i den ansøgende virksomhed sendes til følgende e-mailadresse: ene.rme.div.6@pec.sviluppoeconomico.gov.it

I henhold til bilag A, nr. 2, i ministerpræsidentens dekret nr. 22 af 22. december 2010 har proceduren for tildeling af tilladelse til efterforskning en varighed på højst 180 dage.